Ivanovo (oblast)

De oblast Ivanovo (Russysk: Ивановская область; Ivanovskaja oblast) is in oblast yn it Europeeske diel fan Ruslân. 

 Skiednis 
De oblast is ien fan de gebieten dy't it langst troch Russen bewenne wurdt en in pear stêden datearje út de tiid fan de 13e iuw. 

Yn 1929 ûnstie de folle gruttere yndustry-oblast Ivanovo. Dy oblast waard yn 1936 opdield yn de oblasten Jaroslavl en Ivanovo. Yn 1944 waarden fan de oblast Ivanovo nochris dielen ôfskuord foar de stifting fan de nije oblasten Kostroma en Vladimir.

 Geografy 
De oblast leit likernôch 300 kilometer noardlik fan de haadstêd Moskou tusken de Wolga en de Kljazma yn it sintrale diel fan de Easteuropeeske Leechflakte. Yn de oblast streame likernôch 1.700 rivieren en rivierkes en der binne mear as 150 marren.

 Ekonomy 
De oblast is relatyf earm. Oan it begjin fan de 19e iuw ûnstiene der tekstylfabriken, wêryn't de regio in liedende rol spile. Dêrom wurdt Ivanovo ek wol ferlike mei de Ingelske tekstylsintra Manchester en Liverpool. Noch jimmeroan is de tekstylyndustry wichtich foar de ekonomy, mar dêrnjonken is der ek in soad masjinebou en gemyske yndustry.

 Bestjoersyndieling en stêden 
De oblast Ivanovo is ûnderferdield yn 21 rajons en 6 stedsdistrikten. De grutste stêd is it bestjoerssintrum Ivanovo. Meiïnoar binne der yn de oblast 17 stêden en 13 plakken mei in stedsk karakter.

+ Grutste stêden Namme Russysk Ynwenners (2022) Ynwennertallen ôfkomstich fan de Russysktalige lemma's (oproppen 5 juny 2022) Wapen Lokaasje Ivanovo  Иваново  399.983  40px   Kinesjma  Кинешма 79.936  40px   Sjûja  Шуя  56.041  40px   Vitsjûga  Вичуга  32.971  40px   Fûrmanov  Фурманов  32.855  40px   Teikovo  Тейково  31.623  40px  

 Befolkingsûntwikkeling 
 Jier  1926  1939  1959  1970  1979  1989  2002  2022 Befolking  1.195.804  2.649.429   1.322.152   1.339.110  1.323.852   1.313.627   1.148.329   976.918

 Klimaat 
It klimaat fan de oblast is tuskenbeide kontinintaal. De simmers binne relatyf waarm, wylst winters kâld en snieryk binne. De kâldste moanne is jannewaris mei in trochsneed temperatuer fan -12 graden Selsius. July is de waarmste moanne mei in trochsneed temperatuer fan + 18 graden Selsius.   

 Ofbylden 

Kategory:Ivanovo (oblast)
Kategory:Bestjoerlike ienheid oprjochte yn 1936